WORK แจ้งปิดสตูฯ 10-23 เม.ย.64 หลังพบผู้ติดเชื้อถ่ายรายการ
บริษัท เวิร์คพอยท์ เอ็นเทอร์เทนเมนท์จำกัด (มหาชน) หรือ …
11 เม.ย. 2564

บริษัท เวิร์คพอยท์ เอ็นเทอร์เทนเมนท์จำกัด (มหาชน) หรือ WORK ออกหนังสือประกาศ ผ่านไอจี workpoint โดยมีข้อความว่า
“เพื่อความปลอดภัยสูงสุดและป้องกันการแพร่ระบาด บริษัท เวิร์คพอยท์ เอ็นเทอร์เทนเมนท์จำกัด (มหาชน) ขอประกาศถึงมาตรการป้องกัน COVID-19
ทางบริษัทฯ จึงขอแจ้งยกเลิกการถ่ายทำรายการ ตั้งแต่วันที่ 10 – 23 เมษายน 2564 เป็นเวลา 14 วัน เพื่อทำความสะอาดและพ่นยาฆ่าเชื้อ ด้วยความห่วงใยจากพวกเรา #WorkPoint23”
ส่วนข้อความในหนังสือประกาศ เขียนว่า “บริษัท เวิร์คพอยท์ เอ็นเทอร์เทนเมนท์ จำกัด (มหาชน) ขอประกาศถึงมาตรการป้องกัน COVID-19 ดังต่อไปนี้
ทางบริษัทฯ ขอแจ้งยกเลิกการถ่ายทำรายการ และปิดสตูดิโอทุกสตูดิโอ ตั้งแต่วันที่ 10-23 เมษายน
2564 เป็นระยะเวลาจำนวน 14 วัน เพื่อทำความสะอาดและพ่นยาฆ่าเชื้อ เนื่องจากทราบว่ามีผู้ติดเชื้อ COVID-19 ได้เข้ามาถ่ายทำรายการเมื่อวันที่ 6 เมษายน ตั้งแต่เวลา 16:00-22:00 น. ณ สตูดิโอ1 (วันและเวลาดังกล่าวมีการถ่ายทำรายการเดียว เนื่องจากเป็นวันหยุดราชการ)
โดยทั้งนี้ ได้แจ้งให้ผู้ที่อยู่ในบริเวณสตูดิโอที่มีการถ่ายทำดังกล่าว และผู้เกี่ยวข้องทั้งหมดได้ทราบ และให้ไปตรวจหาเชื้อรวมถึงแจ้งกักตัว เพื่อความปลอดภัยสูงสุดและป้องกันการแพร่ระบาด ทางบริษัทฯ ขอให้ทุกท่านดูแลและป้องกันตัวเองอย่างเคร่งครัด ด้วยความห่วงใย